open-index/open-wikipedia-markdown huggingface dataset:
სუინი ტოდი: დემონი-დალაქი ფლიტ-სტრიტიდან (2007 წლის ფილმი)

**სუინი ტოდი: დემონი-დალაქი ფლიტ-სტრიტიდან** ()— 2007 წლის საშინელებათა მიუზიკლი, გადაღებული ტიმ ბარტონის მიერ. დაფუძნებულია სტეფან სონდჰაიმისა და ჰიუ ვილერის 1979 წლის ტონის ჯილდოს ლაურეატ მიუზიკლზე „სუინი ტოდი: დემონი-დალაქი ფლიტ-სტრიტიდან“. აღწერილია გამოგონილი XIX საუკუნეში მცხოვრები ინგლისელი დალაქისა და სერიული მკვლელის, სუინი ტოდის, ისტორია.

## სიუჟეტი
ახალგაზრდა და ნიჭიერი დალაქი ბენჯამენ ბარკერი ლონდონში ცხოვრობდა მშვენიერ მეუღლე ლუსისთან და ერთადერთ ქალიშვილთან ერთად. ბოროტმა მოსამართლე ტურპინმა ბენჯამინ ბარკერს სამუდამო კატორღა მიუსაჯა, რათა მის ცოლს დაჰპატრონებოდა. 15 წლის შემდეგ ბარკერი კატორღიდან გაიქცა და ლონდონში სუინი ტოდის სახელით დასახლდა. მანსახლში ვერც ცოლი ნახა და ვერც ქალიშვილი. ქვედა სართულის მეზობელმა, მისის ლოვეტმა, რომელიც პატარა საცხობს ფლობდა, მოუყვა მას მომხდარის შესახებ. ტოდმა გადაწყვიტა შური ეძია მოსამართლეზე.

## როლებში
*ჯონი დეპი - სუინი ტოდი
*ჰელენა ბონემ კარტერი - მისის ნელი ლოვეტი
*ალან რიკმანი - მოსამართლე ტურპინი
*ტიმოთი სპოლი - ბედლ ბემფორდი
*ჯეინ ვაისნერი - ჯოანა ბარკერი
*საშა ბარონ კოენი - ადოლფო პირელი
*ჯეიმი კემპბელ ბოუენი - ენტონი ჰოუპი
*ლორა მიშელ კელი - ლუსი ბარკერი
*ედ სანდერსი - ტობი რაგი

## გადაღება
მისის ლოვეტის როლზე განიხილებოდნენ ანეტ ბენინგი და ტონი კოლეტი, ხოლო სუინი ტოდისაზე კი — რასელ კროუ, ასევე რეჟისორად თავდაპირველად სემ მენდესი მოიაზრებოდა. საბოლოოდ სტუდია „Paramount“-მა გადაღება ტიმ ბარტონს მიანდო, რის გამოც გადადო ფილმ „Ripley’s Believe Or Not“ გადაღება. მსახიობებმა წინასწარი გასაუბრება გაიარეს მიუზიკლის ავტორ სტივენ სონდჰაიმთან. ფილმში კრისტოფერ ლიც მონაწილეობdა, მაგრამ მისი სცენები მოგვიანებით ამოიჭრა. გადაღებები მიმდინარეობდა ინგლისში, სტუდია „Pinewood-ში“  2007 წლის 5 თებერვლიდან 14 ივნისამდე. ფილმის სარეკლამო ტრეილერებში არ იყო დაკონკრეტებული, რომ ფილმი მუსიკალური იყო. მხოლოდ პრემიერამდე ერთი კვირით ადრე გამოშვებულ ტრეილერში ჩანდა, რომ ჯონი დეპის გმირი მღეროდა.

## ჯილდოები
;ოსკარი
#საუკეთესო მხატვრული გაფორმება: დანტე ფერეტი

*ნომინაცია*
#საუკეთესო მსახიობი კაცი: ჯონი დეპი
#საუკეთესო კოსტუმების დიზაინი: კოლინ ეტვუდი

;ოქროს გლობუსი
#საუკეთესო მიუზიკლი ან კომედია
#საუკეთესო მსახიობი კაცი მიუზიკლსა ან კომედიაში: ჯონი დეპი

*ნომინაცია*
#საუკეთესო მსახიობი ქალი მიუზიკლსა ან კომედიაში: ჰელენა ბონემ კარტერი
#საუკეთესო რეჟისორი: ტიმ ბარტონი

;MTV-ის ჯილდო 
საუკეთესო ბოროტმოქმედი: ჯონი დეპი

;BAFTA
*ნომინაცია*
#საუკეთესო კოსტუმების დიზაინი: კოლინ ეტვუდი
#საუკეთესო გრიმი

## რესურსები ინტერნეტში 
* 
* 
* 
* 
* 

## სქოლიო 
კატეგორია:2007 წლის ფილმები
კატეგორია:ინგლისურენოვანი ფილმები
კატეგორია:ტიმ ბარტონის ფილმები
კატეგორია:ბრიტანული ფილმები
კატეგორია:მიუზიკლებზე დაფუძნებული ფილმები
ფო-ტანი (სადგური)

**ფო-ტანი** — სადგური ჰონგ-კონგში, ისტ-რეილის ხაზზე. მდებარეობს ფო-ტანში, შა-ტინის რაიონში, შა-ტინისა და უნივერსიტეტის სადგურებს შორის.

სადგური ემსახურება რამდენიმე მრავალსართულიან შენობას, სოფლებსა და მცირე სამრეწველო ზონებს.

## რესურსები ინტერნეტში
*MTR Corporation - Fo Tan Station Street map 
*MTR Corporation - Fo Tan Station train service time 

კატეგორია:ისტ-რეილის ხაზი
რეისკურსი (სადგური)

**რეისკურსი** — სადგური ჰონგ-კონგში, ისტ-რეილის ხაზზე. მდებარეობს ფო-ტანში, შა-ტინის რაიონში, შა-ტინისა და უნივერსიტეტის სადგურებს შორის.

სადგური გაიხსნა 1985 წელს და გამოიყენება მხოლოდ რბოლის პერიოდსა და სპეციალურ დღეებში.

## რესურსები ინტერნეტში
*MTR Corporation - Racecourse Street map 

კატეგორია:ისტ-რეილის ხაზი
რუი კოშტა

**რუი კოშტა** (; დ. ; ლისაბონი, პორტუგალია) — ყოფილი პორტუგალიელი ფეხბურთელი, ამჟამად საფეხბურთო კლუბ ბენფიკას სპორტული დირექტორი. 

## კარიერა
კარიერა დაიწყო ლისაბონის „ბენფიკაში“. დიდი დრო გაატარა იტალიურ კლუბებში „მილანში“ და „ფიორენტინაში“. პორტუგალიის ერთ-ერთი ყველაზე გამორჩეული ფეხბურთელი, მან ეროვნულ ნაკრებში 94 მატჩი გამართა და 26 გოლი გაიტანა.

## მიღწევები
### ინდივიდუალური
* ფიფა-ს ასეული (FIFA 100): 2004

## რესურსები ინტერნეტში 
*
*

## სქოლიო
კატეგორია:დაბადებული 1972
კატეგორია:დაბადებული 29 მარტი
კატეგორია:პორტუგალიელი ფეხბურთელები
კატეგორია:პორტუგალიის ნაკრების ფეხბურთელები
კატეგორია:ლისაბონის ბენფიკას ფეხბურთელები
კატეგორია:სერია A-ს ფეხბურთელები
კატეგორია:მილანის ფეხბურთელები
კატეგორია:2002 წლის მსოფლიო საფეხბურთო ჩემპიონატის ფეხბურთელები
კატეგორია:1996 წლის ევროპის საფეხბურთო ჩემპიონატის ფეხბურთელები
კატეგორია:2000 წლის ევროპის საფეხბურთო ჩემპიონატის ფეხბურთელები
კატეგორია:2004 წლის ევროპის საფეხბურთო ჩემპიონატის ფეხბურთელები
კატეგორია:ფიფას 100-ეული
კატეგორია:ცოცხალი ადამიანები
კურდღლის თანავარსკვლავედი

მინი|კურდღლის თანავარსკვლავედი
**კურდღლის თანავარსკვლავედი**  () — ცის სამხრეთ ნახევარსფეროს თანავარსკვლავედი. მასში ორი ყველაზე ბრწყივნალე ვარსკვლავი შესაბამისად 2,6 დას 2,8 ვიზუალური ვარსკვლავიერი სიდიდისაა. დამზერისათვის საუკეთესო პირობებია ნოემბერ-დეკემბერში.

## ლიტერატურა
## რესურსები ინტერნეტში 
* Star Tales- lepus

კატეგორია:თანავარსკვლავედები
კატეგორია:სამხრეთ ნახევარსფეროს თანავარსკვლავედები
აბაღა-ხანი

**აბაღა-ხანი** (; დ. 1234, მონღოლეთი — გ. 1 აპრილი, 1282, ჰამადანი, ირანი) — ჰულაგუიანთა სახელმწიფოს მეორე ილხანი (1265-1282 წწ.), ჰულაგუს უფროსი ვაჟი.

1256 წელს სალაშქროდ გაემგზავრა ირანში მამასთან, ჰულაგუსთან ერთად. უკანასკნელის გარდაცვალების შემდეგ აირჩიეს ილხანად 1265 წელს. იმავე წელს აბაღამ იქორწინა მიხეილ VIII პალეოლოგოსის ქალიშვილ მარია დესპინაზე. აბაღა-ხანს თავისი ზეობის პერიოდში სისხლისმღვრელი კონფლიქტები ჰქონდა ნათესავების მფლობებლობაში მყოფ ოქროს ურდოსა და მამლუქთა სასულთნოს მმართველებთან.

## ლიტერატურა
## რესურსები ინტერნეტში 
* Abaqa – Encyclopædia Iranica

კატეგორია:ჰულაგუიანები
კატეგორია:დაბადებული 1234
კატეგორია:გარდაცვლილი 1282
კატეგორია:გარდაცვლილი 1 აპრილი
მგლის თანავარსკვლავედი

მინი|მგლის თანავარსკვლავედი
**მგლის თანავარსკვლავედი** () — ცის სამხრეთ ნახევარსფეროს თანავარსკვლავედი. მასში ყველაზე ბრწყინვალე ვარსკვლავი 2,3 ვიზუალური ვარსკვლავიერი სიდიდისაა. ხილვადობის საუკეთესო პირობებია აპრილ-მაისში. ჩანს საქართველოდანაც. 

## ლიტერატურა
## რესურსები ინტერნეტში 
* Star Tales - Lupus

კატეგორია:თანავარსკვლავედები
გვადალუპე (უილა)

**გვადალუპე** () — ქალაქი და მუნიციპალიტეტი კოლუმბიაში, უილის დეპარტამენტში.

2005 წლის მონაცემებით, მოსახლეობა 18.149 ადამიანს შეადგენდა. ფართობი 254 კმ²-ია.

## იხილეთ აგრეთვე
* უილის დეპარტამენტი

## რესურსები ინტერნეტში
* statoids.com-ის მონაცემები
* კოლუმბიის სტატისტიკის ეროვნული დეპარტამენტის 2005 წლის მონაცემები 

კატეგორია:უილის დეპარტამენტის მუნიციპალიტეტები და ქალაქები
მაგიდა მთის თანავარსკვლავედი

მინი|მაგიდა მთის თანავარსკვლავედი
**მაგიდა მთის თანავარსკვლავედი** () — ცის სამხრეთ ნახევარსფეროს პოლუსის ახლო თანავარსკვლავედი. ყველაზე ბრწყინვალე ვარსკვლავის ვიზუალური ვარსკვლავიერი სიდიდე არ აღემატება 4,0-ს. თანავარსკვლავედი აღმოაჩინა ნიკოლა ლუი დე ლაკაილმა.

## ლიტერატურა
## რესურსები ინტერნეტში 
* Star Tales -Mensa

კატეგორია:თანავარსკვლავედები
კატეგორია:სამხრეთ ნახევარსფეროს თანავარსკვლავედები
გეიტსჰედი

**გეიტსჰედი** () — ქალაქი დიდ ბრიტანეთში, დარემის საგრაფოში. 2001 წლის აღწერით, ქალაქის მოსახლეობამ 78,403 კაცს შეადგინა. ნავსადგური მდინარე ტაინის მარჯვენა ნაპირზე. ნიუკასლთან ერთად ქმნის მსხვილ სატრანსპორტო კვანძს. ქალაქის მახლობლად იღებენ ქვანახშირს.

## ლიტერატურა
კატეგორია:გაერთიანებული სამეფოს ქალაქები
კატეგორია:ინგლისის ქალაქები
აჰმედ თოგუდანი

**აჰმედ თოგუდანი** (; დ. დაახლ. 1247 — გ. 10 აგვისტო, 1284) — ჰულაგუიანთა სახელმწიფოს მესამე ილხანი (1282-1284 წწ.). ჰულაგუს მეშვიდე შვილი, აბაღა-ხანის ძმა.

ახალგაზრდობაში მონათლეს და უწოდეს ნიკოლოზი, ტახტზე ასვლის შემდეგ, ილხანებს შორის პირველმა მიიღო ისლამი. გავრცელებული ინფორმაციით, აჰმედ თოგუდანმა ეკლესიები და წარმართული ტაძრები მეჩეთებად გადააკეთა, ხოლო სირიელი ისტორიკოსისა და ენციკლოპედისტის, ბარჰებრაიას ცნობით, იყო ტოლერანტი მმართველი ყველა სარწმუნოების და განსაკუთრებით ქრისტიანობის მიმართ. მან ილხანთა საყაენო სასულთნოდ გარდაქმნა. ამის გამო 1284 წელს აჰმედს აუჯანყდა საკუთარი ძმისშვილი, არღუნი, რომელმაც ის ტახტიდან ჩამოაგდო და სიკვდილით დასაჯა.

## რესურსები ინტერნეტში 
* AḤMAD TAKŪDĀR -  Encyclopædia Iranica

კატეგორია:ჰულაგუიანები
კატეგორია:გარდაცვლილი 1284
კატეგორია:გარდაცვლილი 10 აგვისტო
პალერმო (მრავალმნიშვნელოვანი)

**პალერმო** შეიძლება აღნიშნავდეს:

*პალერმო — სიცილიის ქალაქი
*პალერმოს პროვინცია — პროვინცია იტალიაში
*პალერმო (საფეხბურთო კლუბი) — ქ. პალერმოს საფეხბურთო კლუბი
*პალერმო (უილა) — ქალაქი და მუნიციპალიტეტი კოლუმბიაში

კატეგორია:მრავალმნიშვნელოვანი გვერდები გვარის შემცველი სიებით
პალესტინა (მრავალმნიშვნელოვანი)

**პალესტინა** შეიძლება აღნიშნავდეს:

*პალესტინა — რეგიონი ახლო აღმოსავლეთში;
*პალესტინის სახელმწიფო — ნახევრადაღიარებული სახელმწიფო ახლო აღმოსავლეთში;
*პალესტინა (უილა) — ქალაქი და მუნიციპალიტეტი კოლუმბიაში, უილის დეპარტამენტში;
*პალესტინა (კალდასი) — ქალაქი და მუნიციპალიტეტი კოლუმბიაში, კალდასის დეპარტამენტში;
*პალესტინა-დი-გოიასი — მუნიციპალიტეტი ბრაზილიაში, გოიასის შტატში;
*პალესტინის კანტონი — კანტონი ეკვადორში.
ძონგხაგი

[მინი|350px|ბჰუტანის ძონგხაგები ოთხი [ძონგდაის (ზონა) მიხედვით.:　ლურჯი - აღმოსავლეთი;　იასამნისფერი - სამხრეთი;　ყვითელი - ცენტრალური;　მწვანე - დასავლეთი.]]
**ძონგხაგი** (ძონგკხა: **རྫོང་ཁག་**) — ბჰუტანის ადმინისტრაციული და იურიდიული ერთეულები. ბჰუტანში არის 20 ძონგხაგი რომლებიც თავის მხრივ იყოფა 205 გევოგად. ზოგიერთ დიდ ძონგხაგს აქვს რამდენიმე დუნგხაგი (ქვე-ოლქი) რომლებიც შემდეგ იყოფიან გევოგებად. ბჰუტანის პარლამენტმა 2002 და 2007 წლებში მიიღო კანონმდებლობები, რომელიც განსაზღვრავს ადგილობრივი მმართველობების სტატუსს სტრუქტურას და მოვალეობებს. უახლესი კანონი ძონგხაგის მმართველობის შესახებ არის - 2009 წლის ადგილობრივი მთავრობის აქტი.

## იხილეთ აგრეთვე 
*ბჰუტანის ადმინისტრაციული დაყოფა

## სქოლიო 
კატეგორია:ბჰუტანის ადმინისტრაციული დაყოფა
ანგუნი

230px|thumb|ანგგუნ ჩიპტა სასმი
**ანგუნი** (სრული სახელი **ანგუნ ჩიპტა სასმი**; ; დ. 29 აპრილი, 1974) — ეროვნებით ინდონეზიელი მომღერალი, რომელიც ამჟამად საფრანგეთის მოქალაქეა. მშობლიური ინდონეზიურის გარდა მღერის ფრანგულ და ინგლისურ ენებზე.

ევროვიზიის 2012 წლის კონკურსზე ბაქოში წარმოადგენდა საფრანგეთს. ფინალში დაიკავა 22-ე ადგილი.

## დისკოგრაფია 
### სტუდიური ალბომები 
* *Dunia Aku Punya* (1986)
* *Anak Putih Abu Abu* (1991)
* *Nocturno* (1992)
* *Anggun C. Sasmi... Lah!!!* (1993)
* *Snow on the Sahara* (1997)
* *Chrysalis* (2000)
* *Luminescence* (2005)
* *Elevation* (2008)
* *Echoes* (2011)

## რესურსები ინტერნეტში 
* 
* 

კატეგორია:ფრანგი მომღერლები
კატეგორია:დაბადებული 1974
კატეგორია:დაბადებული 29 აპრილი
კატეგორია:ცოცხალი ადამიანები
არღუნ-ხანი

**არღუნ-ხანი** (; დ. 1258, ბაილაკანი — გ. 10 მარტი, 1291, ბაგჩე, არანი) — ჰულაგუიანთა სახელმწიფოს მეოთხე ილხანი (1284-1291 წწ.). ჰულაგუს შვილიშვილი, აბაღა-ხანის უფროსი შვილი.

აბაღა-ხანის გარდაცვალების შემდეგ ტახტზე ავიდა მისი უმცროსი გამაჰმადიანებული ძმა — აჰმედ თოგუდანი, მაგრამ ორიოდე წლის შემდეგ არღუნ-ხანმა მონღოლი წარჩინებულების მხარდაჭერით დაამარცხა და სიკვდილით დასაჯა საკუთარი ბიძა. დაიწყო რეპრესიები. არღუნმა მამამისის მთავარი ვეზირი შამს ად-დინ ჯუვეინი მოაკვლევინა 1284 წლის 16 ოქტომბერს. მის მაგივრად დანიშნა ემირი ბუღა ჯალაირი, რომლის ხელშიც კონცენტრირებული აღმოჩნდა მთელი ხელისუფლება. იგი გახდა ვეზირი, ხოლო თანამდებობების უმეტესობა მიიღეს მისმა ბიძაშვილებმა და მომხრეებმა. 

ამავე დროს ბუღას ჰყავდა ბევრი მტერი, რომლებმაც შეარყიეს მისი ავტორიტეტი. ხელისუფლების შენარჩუნების მიზნით დაიწყო არღუნის საწინააღმდეგო პროპაგანდა, მაგრამ უღალატეს თავისმა მომხრეებმა და სიკვდილით დასაჯეს 1289 წელს. ამის შემდეგ არღუნი აღარ ენდობოდა მუსლიმ დიდგვაროვნებს და გადაწყვიტა ისინი ჩაენაცვლებინა ებრაელებითა და ქრისტიანებით. ბუღას სიკვდილით დასჯის შემდეგ ვაზირად დანიშნა ებრაელი ვაჭარი სა’დ ად-დავლა, რომელიც შეეცადა სამართლებრივი ურთიერთობების მოწესრიგებას საყაენოში.

არღუნის მმართველობისას ჰულაგუიანები იბრძოდნენ ეგვიპტის მამლუქთა სასულთნოს წინააღმდეგ სირიის ხელში ჩასაგდებად. 

1291 წლის 10 მარტს არღუნ-ხანი გარდაიცვალა დამბლის დაცემის შედეგად.

## იხილეთ აგრეთვე 
* დემეტრე II თავდადებული

## რესურსები ინტერნეტში 
* 
* 

კატეგორია:ჰულაგუიანები
კატეგორია:დაბადებული 1258
კატეგორია:გარდაცვლილი 1291
კატეგორია:გარდაცვლილი 10 მარტი
ოჰრიდის შეთანხმება

**ოჰრიდის შეთანხმება** — დოკუმენტი, რომელსაც ხელი მოაწერეს მაკედონიის მთავრობამ და ალბანურმა პოლიტიკურმა ძალებმა 2001 წლის 13 აგვისტოს საერთაშორისო საზოგადოების ზეგავლენით. ხელშეკრულების თანახმად შეწყდა 2001 წლის კონფლიქტი.

მოლაპარაკებაში მონაწილეობდნენ: 
* მაკედონიის მხრიდან — მაკედონიის შიდა რევოლუციური ორგანიზაცია — დემოკრატიული პარტია მაკედონიის ეროვნული ერთიანობისათვის, მაკედონიის სოციალ-დემოკრატიული კავშირი.
* ალბანელების მხრიდან — ალბანელების დემოკრატიული პარტია და დემოკრატიული აყვავების პარტია.
* ამბოხებულების მხრიდან  — ეროვნულ-გამათავისუფლებელი არმია ოფიციალურ მოლაპარაკებებში არ მონაწილეობდა.

## შეთანხმების ხელმომწერები 
ხელშეკრულებას ხელი მოაწერეს:
* ბორის ტრაიკოვსკი — მაკედონიის პრეზიდენტი.
* ლიუბკო გეორგიევსკი — მაკედონიის პრემიერ-მინისტრი.
* ბრანკო ცრვენკოვსკი — მაკედონიის პრეზიდენტი, იმჟამად მაკედონიის სოციალ-დემოკრატიული კავშირის ლიდერი.
* არბენ ჯაფერი — ალბანელების დემოკრატიული პარტიის ლიდერი.
* იმერ იმერი — დემოკრატიული აყვავების პარტიის ლიდერი
* ფრანსუა ლეოტარდი — ევროპის კავშირის მედიატორი.
* ჯეიმზ პედრეუ — აშშ-ის წარმომადგენელი, მედიატორი.

## პრინციპები 
* დაუშვებელია ძალადობა პოლიტიკური მიზნებისთვის;
* დაცულია სახელმწიფოს ტერიტორიული მთლიანობა და სუვერენიტეტი;
* სახელმწიფოს დემოკრატიული კურსი;
* ადამიანის უფლებების საერთაშორისო სტანდარტი;
* განვითარება ადგილობრივი თვითმმართველობის.

## რესურსები ინტერნეტში 
* შეთანხმების სრული ტექსტი

კატეგორია:საერთაშორისო ხელშეკრულებები
კატეგორია:ჩრდილოეთ მაკედონიის ისტორია
რუა-აუგუსტას თაღი

[thumb|250პქ|რუა-აუგუსტას თაღი [პრასა-დუ-კომერსიუ|სავაჭრო მოედანზე]]
**რუა-აუგუსტას თაღი** — ტრიუმფალური თაღის მსგავსი ქვის ისტორიული ნაგებობა და ლისაბონის სავაჭრო მოედნის  ღირსშესანიშნაობა, რომელიც 1755 წლის ლისაბონის მიწისძვრის შემდეგ ქალაქის აღდგენის საზეიმოდ აშენდა. მას ექვსი სვეტი აქვს (დაახლოებით 11 მ სიმაღლის), რომელთაგან თითოეული, სხვადასხვა ისტორიული პირის ქანდაკებებით არის დამშვენებული. თაღის გვრგვინიდან მის კარნიზამდე არსებული დიდი სიმაღლე, ნაგებობას მასიურობას ჰძენს. თაღის შუაგულში არსებულ თავისუფალ ადგილს პორტუგალიის გერბი ავსებს. ნაგებობის თავზე არსებული, ფრანგი მოქანდაკის სელესტენ ანატოლ კალმელის მიერ შექმნილი ალეგორიული ჯგუფი კი წარმოადგენს საზეიმოდ დაჯილდოებულ ქველობასა და სულიერებას.

თავდაპირველად სამრეკლოდ დაპროექტებული ნაგებობა, საბოლოო ჯამში დეტალურად გათვლილ თაღში გარდაიქმნა და ეს ყველაფერი ერთ საუკუნეზე მეტი დროის შეყოვნებით. 

## სქოლიო 
კატეგორია:ტრიუმფული თაღები
კატეგორია:ლისაბონი
ჰუნგ-ჰომი (სადგური)

**ჰუნგ-ჰომი**, ყოფილი **კოულუნი** — სადგური ჰონგ-კონგში, ისტ-რეილისა და უესტ-რეილის ხაზებზე. მდებარეობს კოულუნში, იაუ-ციმ-მონგის რაიონში, კროს-ჰარბორის გვირაბის გვერდით.

მიუხედავად იმისა, რომ სადგურს ჰუნგ-ჰომი ჰქვია ის საკმაოდ შორს არის ჰუნგ-ჰომის ტერიტორიის ცენტრისაგან, რომელიც ფეხით 15 წუთის სავალზე მდებარეობს.

აგრეთვე აღსანიშნავია, რომ მისი ტარიფები მკვეთრად განსხვავდება მეზობელი სადგურებისაგან. კუნძულ ჰონგ-კონგიდან მომავალი მგზავრები 1 დოლარით უფრო მეტს იხდიან, ხოლო ტუნგ-ჩუნგიდან და დისნეილენდიდან მომავალი მგზავრები კი დაახლოებით 3 დოლარს.

## რესურსები ინტერნეტში
* MTR Intercity Through Train e-Ticketing Services 

კატეგორია:ისტ-რეილის ხაზი
კატეგორია:უესტ-რეილის ხაზი
ბჰუტანის პარლამენტი

**ბჰუტანის პარლამენტი** (ძონგკხა: **རྒྱལ་ཡོངས་ཚོགས་ཁང་**; ვაილი: *rgyal-yongs tshogs-khang*) — შედგება ბჰუტანის მეფისა და ორპალატიანი პარლამენტისგან. პარლამენტი შედგება ზედა პალატისა: ბჰუტანის ეროვნული საბჭო და ქვედა პალატის: ბჰუტანის ეროვნული კრებისგან. პარლამენტის დღევანდელი ფორმატი მოქმედებს 2007 წლიდან, რომელმაც ჩაანაცვლა მანამდე არსებული ერთპალატიანი ცოგდუ (დიდი ეროვნული კრება).

## რესურსები ინტერნეტში 
*
*
*

## სქოლიო 
კატეგორია:ბჰუტანის პარლამენტი
სუასა

**სუასა** () — ქალაქი და მუნიციპალიტეტი კოლუმბიაში, უილის დეპარტამენტში.

2005 წლის მონაცემებით, მოსახლეობა 14 617 ადამიანს შეადგენდა. ფართობი 383 კმ²-ია.

## იხილეთ აგრეთვე
* უილის დეპარტამენტი

## რესურსები ინტერნეტში
* statoids.com-ის მონაცემები
* კოლუმბიის სტატისტიკის ეროვნული დეპარტამენტის 2005 წლის მონაცემები

კატეგორია:უილის დეპარტამენტის მუნიციპალიტეტები და ქალაქები
ქეღათუ-ყაენი

**ქეღათუ-ყაენი** (; დ. ? — გ. 24 მარტი, 1295) —  ჰულაგუიანთა სახელმწიფოს მეხუთე ილხანი (1291-1295 წწ.). ჰულაგუს შვილიშვილი, აბაღა-ხანისა და ნუკდან-ხათუნის შვილი.

არღუნ-ხანის სიკვდილის შემდეგ ილხანის ტახტზე მონღოლური არისტოკრატია ქეღათუს კანდიდატურას განიხილავდა ყაზანთან და ბაიდუსთან ერთად, რომლებიც სარგებლობდნენ უმრავლესობის მხარდაჭერით. საბოლოო არჩევანი შეჩერდა ქეღათუზე, რომელიც ილხანად გამოაცხადეს ქალაქ ხლათში 1291 წლის 23 ივლისს.

1295 წელს ქეღათუ მისმა ბიძაშვილმა ბაიდუმ ტახტიდან ჩამოაგდო და  24 მარტს სიკვდილით დასაჯა.

## რესურსები ინტერნეტში 
* 

* 

კატეგორია:ჰულაგუიანები
კატეგორია:გარდაცვლილი 1295
კატეგორია:გარდაცვლილი 24 მარტი
კატეგორია:დაბადების წელი უცნობია
დიდი ბაჰამა

**დიდი ბაჰამა** () — ბაჰამის კუნძულების ერთ-ერთი კუნძული. მდებარეობს არქიპელაგის უკიდურეს ჩრდილოეთ ნაწილში. წარმოადგენს ქვეყნის ძირითად კუნძულთაგან აშშ-სთან ყველაზე ახლოს მდებარე ტერიტორიას, რომელიც ფლორიდის შტატის სანაპიროდან 90 კილომეტრითაა დაცილებული. დიდი ბაჰამა ქვეყნის სიდიდით მეოთხე კუნძულია დანარჩენ 700 კუნძულსა და 2 400 კეის შორის. დასავლეთიდან აღმოსავლეთის მიმართულებით სიგრძე დაახლოებით 150 კმ-ია, სიგანე ჩრდილოეთიდან სამხრეთისკენ კი 20 კმ. 

ადმინისტრაციულად კუნძული იყოფა ფრიპორტის არეალად, აღმოსავლეთ დიდი ბაჰამისა და დასავლეთ დიდი ბაჰამის რაიონებისგან.

## ისტორია
ესპანელებმა კუნძულს *გრან-ბახამარი* (Gran Bajamar — დიდი მეჩეჩი) უწოდეს, საიდანაც სავარაუდოდ წარმოსდგა შემდეგში მთლიანად კუნძულების საერთო სახელწოდება. თუმცა, კუნძულის კოლუმბამდელი მკვიდრნი — ლუკაიანის ხალხი მას *ბაჰამას* უწოდებდა. თითქმის ორი საუკუნის განმავლობაში, ესპანელი მესაკუთრეების მხირდან კუნძულისადმი ინტერესი დაბალი იყო მის ირგვლივ არსებული სახიფათო მარჯნის რიფების გამო. თუმცა ის ძალზედ იზიდავდა მეკობრეებს, რომლებიც გემების რიფებში შეტყუებას ცდილობდნენ. მას შემდეგ რაც ადგილობრივი ლუკაიანები დაიმონა, ესპანეთის ინტერესი კუნძულისადმი ძალიან დაბალი იყო. 

1670 წელს კუნძული დიდმა ბრიტანეთმა აიღო. ამის შემდეგ, დაახლოებით ნახევარი საუკუნის განმავლობაში მეკობრეობა კვლავ ყვაოდა, თუმცა ბრიტანეთმა მისი კონტროლზე აყვანა მაინც შესძლო. 

XIX საუკუნის შუა წლებისათვის კუნძულის მუდმივი მოსახლეობა მხოლოდ 200-400 ადამიანს შეადგენდა. ეკონომიკური აღმავლობა ამერიკის სამოქალაქო ომს გამოქცეულთა ხარჯზე დაიწყო. 

XX საუკუნის შუაში, დიდი ბაჰამის მოსახლეობა 500 ადამიანს შეადგენდა და ის ერთ-ერთი ყველაზე ნაკლებად განვითარებული კუნძულად რჩებოდა ბაჰამის კუნძულების შემადგენლობაში. თუმცა, კუნძულს სტაბილური შემოსავლის წყარო მაშინ გაუჩნდა, როდესაც 1955 წელს ბაჰამის მთავრობასთან ერთად ამერიკელმა ფინანსისტმა უელეის გროუვზმა ქალაქ ფრიპორტის მშენებლობა დაიწყო ჰოკსბილ-კრიკის შეთანხმების საფუძველზე. სულ მალე შეიქმნა დიდი ბაჰამის პორტის მმართველობაც (Grand Bahama Port Authority).

## ეკონომიკა
კუნძულის ეკონომიკის საფუძველია ტურიზმი. შემოსავლის ძირითადი წყაროა პორტ-ლუკაიას დასასვენებელი არეალი და შემომავალი საკრუიზო გემები. 

კუნძულზე ორი აეროპორტია: დიდი ბაჰამის საერთაშორისო აეროპორტი ფრიპორტში და უესტ-ენდის აეროპორტი ქალაქ უესტ-ენდში. 

## ძირითადი დასახლებები
*ფრიპორტი — კუნძულის ძირითადი ქალაქი. 
*ლუკაია — ფრიპორტის ერთ-ერთი გარეუბანი, მნიშვნელოვანი ტურისტული ღირსშესანიშნაობა პლაჟებითა და სასტუმროებით.
*უესტ-ენდი — უძველესი ქალაქი. 
*მაკ-ლინზი — დასახლება უკიდურეს აღმოსავლეთში.

## გალერეა

File:TheInternationalBazaarSquare.JPG|ფრიპორტის საერთაშორისო ბაზარი
File:TheGardenOfTheGrovesFountain.JPG|მღვიმეების ბაღი
File:TainoBeachBahamas.JPG|ტაინოს პლაჟი
File:Banana Bay.JPG |ბანანა-ბეი
File:LucayanNationalPark.JPG|ლუკაიანის ეროვნული პარკი

## რესურსები ინტერნეტში 
*ბაჰამის კუნძულების ტურიზმის ოფიციალური საიტი
*დიდი ბაჰამის ტურიზმის საბჭოს ოფიციალური საიტი
*BASRA - Bahamas Air-Sea Rescue Association 
*Grand Bahama Power Company

## სქოლიო
კატეგორია:ბაჰამის კუნძულები
კატეგორია:კუნძულები ანბანის მიხედვით
უნივერსიტეტი (მრავალმნიშვნელოვანი)

**უნივერსიტეტი** შეიძლება აღნიშნავდეს:

*უნივერსიტეტი — უმაღლესი განათლებისა და კვლევის დაწესებულება
*უნივერსიტეტი (სადგური) — სადგური ჰონგკონგში
ვილიავიეხა

**ვილიავიეხა** შეიძლება აღნიშნავდეს:

*ვილიავიეხა (უილა) — ქალაქი და მუნიციპალიტეტი კოლუმბიაში, უილის დეპარტამენტში
*ვილიავიეხა (ფილიპინები)
*ვილიავიეხა (კასტელიონი) — ქალაქი და მუნიციპალიტეტი ესპანეთში.
სანტა-მარია

**სანტა-მარია** შეიძლება იყოს:

*სანტა-მარია (უილა) — ქალაქი და მუნიციპალიტეტი კოლუმბიაში, უილის დეპარტამენტში
*სანტა-მარია (ბოიაკა) — ქალაქი და მუნიციპალიტეტი კოლუმბიაში, ბოიაკის დეპარტამენტში
*სანტა-მარია (ხომალდი) — ქრისტეფორე კოლუმბის საფლაგმანო ხომალდი
მეეტლის თანავარსკვლავედი

მინი|მეეტლის თანავარსკვლავედი
**მეეტლის თანავარსკვლავედი** () — ცის ჩრდილოეთ ნახევარსფეროს თანავარსკვლავედი. მასში ყველაზე ბრწყინვალე ვარსკვლავი, კაპელა, 0,1 ვიზუალური ვარსკვლავიერი სიდიდისაა. ხილვადობის საუკეთესო პირობებია დეკემბერ-იანვარში. ჩანს საქართველოდანაც.

## ლიტერატურა 
## რესურსები ინტერნეტში 
* Star Tales -Auriga 

კატეგორია:თანავარსკვლავედები
კატეგორია:ჩრდილოეთ ნახევარსფეროს თანავარსკვლავედები
ტაი-პო-მარკეტი (სადგური)

**ტაი-პო-მარკეტი** — სადგური ჰონგ-კონგში, ისტ-რეილის ხაზზე ახალი ტერიტორიების აღმოსავლეთ ნაწილში. მდებარეობს ტაი-პოში, ტაი-პოს რაიონში. სადგურს გააჩია სამი რელსი და 4 ბაქანი. 1-ლი ბაქანი გამოიყენება ჩრდილოეთი მიმართულებისათვის, ხოლო მე-4 ბაქანი - სამხრეთი მიმართულებისათვის. მე-2 და მე-3 ბაქნები ემსახურება იმავე მიმართულებებს ოღონდ მხოლოდ პიკის საათებში.

## რესურსები ინტერნეტში
*MTR Corporation - Tai Po Market Station Street map 
*MTR Corporation - Tai Po Market Station train service time 

კატეგორია:ისტ-რეილის ხაზი
Tacata'

**Tacata**' (ალტერნატიული სახელწოდებები **Tacatà** და **Tacatá**) — იტალიური ჯგუფ Tacabro-სა და კუბელი  მომღერალ მარტინ როდრიგესის ჰიტი. გამოვიდა იტალიაში, საფრანგეთსა და შვედეთში, და ასევე Sony Music Entertainment-ზე დანიაში. სიმღერა დაწერა იტალიელმა კომპოზიტორთა დუეტმა მარიო რომანომ და სალვატორე საპიენსამ, რომლებიც ცნობილია Romano & Sapienza-ს სახელით, ტექსტი  ეკუთვნის რაულ-როდრიგეს მარტინესს.

## გამოცემები
### სინგლები
;'''''Tacata' '''''(Tacabro)
#Tacata' (4:49)

;'''''Tacata' '''''(Tacabro feat. Rodriguez)
#Tacata' (Radio edit) (3:30)
#Tacata' (Extended mix) (4:44)

### EPs
;'''''Tacata' რემიქსები'''''
#Tacata' (Radio Edit) (3:30)
#Tacata' (Extended) (4:44)
#Tacata' (Stylus Josh, Eros Remix) (5:34)
#Tacata' (Marco Branky Radio Remix) (3:34)
#Tacata' (Marco Branky Remix) (5:02)
#Tacata' (Karmin Shiff Remix) (6:09)
#Tacata' (DJ Willy Remix) (5:31)
#Tacata' (Dany Lorence Remix) (4:50)
#Tacata' (El Berna Jam) (3:31)
#Tacata' Video (3:46)
#Tacata' (Whoami Remix, Victote and Usra) (3:19)

## რესურსები ინტერნეტში 
*
*Original label's website 
*MusicJam.if: Tacata' Lyrics 

კატეგორია:2010 წლის სინგლები
კატეგორია:Tacabro-ს სიმღერები
კატეგორია:2012 წლის სინგლები
მიკროსკოპის თანავარსკვლავედი

მინი|მიკროსკოპის თანავარსკვლავედი
**მიკროსკოპის თანავარსკვლავედი** () — ცის სამხრეთ ნახევარსფეროს თანავარსკვლავედი. 0,4 ვიზუალურ ვარსკვლავიერ სიდიდეზე უფრო ბრწყინვალე ვარსკვლავებს არ შეიცავს. დამზერისათვის ყველაზე კარგი პირობებია ივლის-აგვისტოში. ჩანს საქართველოს ტერიტორიიდანაც.

## ლიტერატურა
## რესურსები ინტერნეტში 
* Star Tales -Microscopium

კატეგორია:თანავარსკვლავედები
კატეგორია:სამხრეთ ნახევარსფეროს თანავარსკვლავედები
მეძებარი ძაღლების თანავარსკვლავედი

მინი|მეძებარი ძაღლების თანავარსკვლავედი
**მეძებარი ძაღლების თანავარსკვლავედი** () — ცის ჩრდილოეთ ნახევარსფეროს თანავარსკვლავედი. თანავარსკვლავედი აღმოჩენილია იოჰანეს ჰეველიუსის მიერ. მეძებარი ძაღლების თანავარსკვლავედი ჩანს საქართველოს ტერიტორიიდანაც.

## ლიტერატურა
## რესურსები ინტერნეტში 
* Star Tales -Canes Venatici

კატეგორია:თანავარსკვლავედები
კატეგორია:ჩრდილოეთ ნახევარსფეროს თანავარსკვლავედები
მოქანდაკის თანავარსკვლავედი

მინი|მოქანდაკის თანავარსკვლავედი
**მოქანდაკის თანავარსკვლავედი** () — ცის სამხრეთ ნახევარსფეროს თანავარსკვლავედი. მასში ყველა ვარსკვლავი 4,0 ვიზუალურ ვარსკვლავიერ სიდიდეზე უფრო მკრთალია. მოქანდაკის მიმართულებითაა ცაზე გალაქტიკის სამხრეთ პოლუსი. დამზერის საუკეთესო პირობებია სექტემბერ-ოქტომბერში. საქართველოს ტერიტორიიდან მთლიანად  ჩანს.

## ლიტერატურა
## რესურსები ინტერნეტში 
* Star Tales -Sculptor

კატეგორია:თანავარსკვლავედები
კატეგორია:სამხრეთ ნახევარსფეროს თანავარსკვლავედები
მტრედის თანავარსკვლავედი

მინი|მტრედის თანავარსკვლავედი
**მტრედის თანავარსკვლავედი** () — ცის სამხრეთ ნახევარსფეროს თანავარსკვლავედი. არ შეიცავს ბრწყინვალე ვარსკვლავებს. საქართველოს ტერიტორიიდან მოჩანს შემოდგომის ბოლოსა და ზამთარში.

## ლიტერატურა
## რესურსები ინტერნეტში 
* Star Tales -Columba

კატეგორია:თანავარსკვლავედები
კატეგორია:სამხრეთ ნახევარსფეროს თანავარსკვლავედები
ჰენრი მორგანი

მინი|მარჯვნივ|სერ ჰენრი მორგანი, XVIII საუკუნის პოპულარული გრავიურა
**სერ ჰენრი მორგანი** (დ. დაახლოებით 1635 — გ. 25 აგვისტო, 1688) — ბრიტანელი მეზღვაური, მეკობრე და კაპერი. ინგლისის სამეფო ფლოტის ადმირალი. სახელი გაითქვა თავისი მოღვაწეობით კარიბის ზღვაში, ძირითადად რეიდებით ესპანურ დასახლებებზე. ცნობილია როგორც ერთ-ერთი ყველაზე წარმატებული და დაუნდობელი მეკობრე ისტორიაში.

## რესურსები ინტერნეტში 
* ჰენრი მორგანი. უელსის ეროვნული ბიბლიოთეკა.

## სქოლიო 
კატეგორია:მეკობრეები
კატეგორია:დაბადებული   1635
კატეგორია:გარდაცვლილი  25 აგვისტო
კატეგორია:გარდაცვლილი 1688
მხატვრის თანავარსკვლავედი

მინი|მხატვრის თანავარსკვლავედი
**მხატვრის თანავარსკვლავედი** () — ცის სამხრეთ ნახევარსფეროს თანავარსკვლავედი. მისი ყველაზე ბრწყინვალე ვარსკვლავი 3,3 ვიზუალური ვარსკვლავიერი სიდიდისაა. დაკვირვებისათვის საუკეთესო პირობებია დეკემბერში. ჩანს საქართველოს ტერიტორიიდან.

## ლიტერატურა
## რესურსები ინტერნეტში 
* Star Tales -Pictor

კატეგორია:თანავარსკვლავედები
კატეგორია:სამხრეთ ნახევარსფეროს თანავარსკვლავედები
ოქტანტის თანავარსკვლავედი

მინი|ოქტანტის თანავარსკვლავედი
**ოქტანტის თანავარსკვლავედი** () — ცის სამხრეთ პოლუსის მახლობელი თანავარსკვლავედი. მასში ყველაზე ბრწყინვალე ვარსკვლავი 3,8 ვიზუალური ვარსკვლავიერი სიდიდისაა. ოქტანტშია სამყაროს სამხრეთი პოლუსი. საქართველოდან არ ჩანს.

## ლიტერატურა
## რესურსები ინტერნეტში 
* Star Tales -Octans

კატეგორია:თანავარსკვლავედები
კატეგორია:სამხრეთ ნახევარსფეროს თანავარსკვლავედები
პატარა დათვის თანავარსკვლავედი

მინი|პატარა დათვის თანავარსკვლავედი
**პატარა დათვის თანავარსკვლავედი** () — თანავარსკვლავედი ცის ჩრდილოეთ პოლუსის ახლოს. მისი ყველაზე ბრწყინვალე ვარსკვლავებია α (პოლარული), β (ქოხაბი) და γ, რომელთა ვიზუალური ვარსკვლავიერი სიდიდეებია: 2,0; 2,0; 3,0. ჩვენს ეპოქაში პატარა დათვის თანავარსკვლავედშია დედამიწის ჩრდილოეთი პოლუსი.

## ლიტერატურა
## რესურსები ინტერნეტში 
* Star Tales -Ursa Minor

კატეგორია:თანავარსკვლავედები
კატეგორია:ჩრდილოეთ ნახევარსფეროს თანავარსკვლავედები
ტონი კაკო

**ტონი კრისტიან კაკო** (ფინ.:Toni Kristian Kakko, დ. 16 მაისი, 1975) — ფინელი მუსიკოსი, ვოკალისტი და კომპოზიტორი, ცნობილია როგორც ფინური პაუერ მეტალ ჯგუფ სონატა არქტიკას ვოკალისტი და თანადამაარსებელი წევრი. იგი არის ძირითადი შემოქმედებითი ძალა ჯგუფში.

## რესურსები ინტერნეტში
*სონატა არქტიკას ოფიციალური საიტი

კატეგორია:სონატა არქტიკას წევრები
კატეგორია:ფინელი მომღერლები
კატეგორია:დაბადებული 1975
კატეგორია:დაბადებული 16 მაისი
კატეგორია:ცოცხალი ადამიანები
იაგუარა

**იაგუარა** () — ქალაქი და მუნიციპალიტეტი კოლუმბიაში, უილის დეპარტამენტში.

2005 წლის მონაცემებით, მოსახლეობა 7.865 ადამიანს შეადგენდა. ფართობი 329 კმ²-ია.

## იხილეთ აგრეთვე
* უილის დეპარტამენტი

## რესურსები ინტერნეტში
* statoids.com-ის მონაცემები
* კოლუმბიის სტატისტიკის ეროვნული დეპარტამენტის 2005 წლის მონაცემები

კატეგორია:უილის დეპარტამენტის მუნიციპალიტეტები და ქალაქები
ორიონის თანავარსკვლავედი

მინი|ორიონის თანავარსკვლავედი
**ორიონის თანავარსკვლავედი** () — ცის ეკვატორთან მდებარე თანავარსკვლავედი. სახელი დაერქვა მონადირე ორიონის სახელი ბერძნული მითოლოგიიდან.

ორიონის ყველაზე ბრწყინვალე ვარსკვლავები 0.1; 0.3-1.2; 1.6; 1.7; 1.8; 2.0 და 2.2 ვიზუალური ვარსკვლავიერი სიდიდისაა. ორიონშია განლაგებული ორიონის ნისლეული, ასევე O და B სპექტრული კლასების ბევრი ვარსკვლავი, რომლებიც ვარსკვლავთა ასოციაციას ქმნიან. მის მეზობლად მდებარეობს: ტყუპების, კუროს, ერიდანუსის, კურდღლის და მარტორქის თანავარსკვლავედები.

დაკვირვებისათვის საუკეთესო პირობებია ნოემბერ-იანვარში. ჩანს საქართველოდანაც.

## ლიტერატურა 
## რესურსები ინტერნეტში 
* Star Tales -Orion

კატეგორია:თანავარსკვლავედები
კატეგორია:ეკვატორთან მდებარე თანავარსკვლავედები
უნივერსიტეტი (სადგური)

**უნივერსიტეტი** — სადგური ჰონგ-კონგში, ისტ-რეილის ხაზზე, ტა-პო-მარკეტსა და ფო-ტანს/რეისკურსს შორის . მდებარეობს მა-ლიუ-შუიში, შა-ტინის რაიონში ჰონგ-კონგის ჩინურ უნივერსიტეტთან ახლოს. ეს არის ომის შემდგომ პერიოდში ამ ხაზზე გახსნილი პირველი სადგური და გააჩნია სხვა სადგურებისაგან განსხვავებული ყველაზე მოხვეული რელსები.

სადგური აშენდა და გაიხსნა 1955 წელს. მისი თავდაპირველი სახელწოდება იყო „მა-ლიუ-შუი“ (馬料水), ხოლო დღევანდელი სახელი მიიღო 1966 წელს მას შემდეგ რაც მის სიახლოვეს გაიხსნა ჰონგ-კონგის ჩინური უნივერსიტეტი.

## რესურსები ინტერნეტში
*MTR Corporation - University Station Street map 
*MTR Corporation - University Station train service time 

კატეგორია:ისტ-რეილის ხაზი
პეგასის თანავარსკვლავედი

მინი|პეგასის თანავარსკვლავედი
**პეგასის თანავარსკვლავედი** () — ცის ეკვატორთან მდებარე თანავარსკვლავედი. მისი ყველაზე ბრწყინვალე ვარსკვლავები შესაბამისად 2,4; 2,4; 2,5; 2,8 და 3,0 ვიზუალური ვარსკვლავიერი სიდიდისაა. დაკვირვებისათვის საუკეთესო პირობებია აგვისტო-სექტემბერში. ჩანს საქართველოდანაც.

## ლიტერატურა
## რესურსები ინტერნეტში 
* Star Tales -Pegasus

კატეგორია:თანავარსკვლავედები
კატეგორია:ეკვატორთან მდებარე თანავარსკვლავედები
პატარა ლომის თანავარსკვლავედი

მინი|პატარა ლომის თანავარსკვლავედი
**პატარა ლომის თანავარსკვლავედი** () — ცის ჩრდილოეთ ნახევარსფეროს თანავარსკვლავედი. მისი ყველაზე ბრწყინვალე ვარსკვლავი 3,8 ვიზუალური ვარსკვლავიერი სიდიდისაა. დაკვირვებისათვის ყველაზე ხელსაყრელი პირობებია იანვარ-მარტში. ჩანს საქართველოდანაც.

## ლიტერატურა 
## რესურსები ინტერნეტში 
* Star Tales -Leo Minor

კატეგორია:თანავარსკვლავედები
კატეგორია:ჩრდილოეთ ნახევარსფეროს თანავარსკვლავედები
პოლ კადენი

**პოლ კადენი** ( დ. 1964) — შოტლანდიელი ჰიპერრეალისტი მხატვარი.

## ადრეული წლები 
კადენი 1964 წელს დაიბადა გლაზგოში, მხატვრობა ექვსი წლის ასაკში დაიწყო. მისი ძირითადი თემა ჩვეულებრივ ხალხია, თუმცა ქუჩის სცენებს, ავტომობილებს და ცხენებსაც მოიცავს. მისი ნამუშევრებიდან თითოეული £5000-ზე მეტ ფასად იყიდება, ისინი გამოფენილნი იყვნენ ლონდონში, ნიუ იორკსა და ატლანტაში.

კადენი მის შთაგონებად ფრაზა „*ნორმალურის გამძაფრებას*“ ციტირებს და 2012 წელს განაცხადა, რომ ის ესწრაფვის ისეთი ნახატების შექმნას, რომელნიც უბრალო „*ადამიანური სცენების და ყოველდღიური ყოფის*“ ემოციურ დატვირთვას გადმოსცემენ.

## რესურსები ინტერნეტში 
* ოფიციალური საიტი
* ინტერვიუ კადენთან , ''Don't Panic Magazine'', 15 აპრილი 2012

## სქოლიო 
კატეგორია:დაბადებული 1964
დავით ბარამიძე

**დავით ბარამიძე** (დ. 27 სექტემბერი, 1988, თბილისი, საქართველო) — ქართული წარმომავლობის გერმანელი ჭადრაკის დიდოსტატი.

2004 წელს მოიპოვა ტიტული და გახდა ყველაზე ახალგაზრდა გერმანელი დიდოსტატი. იმავე წელს ჭადრაკის მსოფლიოს ახალგაზრდულ ჩემპიონატზე მე-2 ადგილი დაიკავა. ამჟამად გერმანულ საჭადრაკო რეიტინგში 29-ეა (ელოს რეიტინგი 2532, 2009 წლის სექტემბერი). დრეზდენის 2008 წლის ვაჟთა საჭადრაკო ოლიმპიადაზე გერმანიის სახელით გამოვიდა.

## რესურსები ინტერნეტში
*
*

## სქოლიო
კატეგორია:ქართული წარმომავლობის გერმანელები
კატეგორია:ქართველი მოჭადრაკეები
კატეგორია:დაბადებული 1988
კატეგორია:დაბადებული 27 სექტემბერი
კატეგორია:ცოცხალი ადამიანები
ლუკას ჰუფნაგელი

**ლუკას ჰუფნაგელი** (დ. 29 იანვარი, 1994, მიუნხენი) — ქართული წარმოშობის გერმანელი ფეხბურთელი. საფეხბურთო კლუბ „დონაუშტაუფის“ ნახევარმცველი. 

## კარიერა
მისი საკლუბო დებიუტი 2013 წლის აპრილში, გერმანიის მესამე ლიგაში, „კარლსრუესთან“ მატჩში შედგა.

## რესურსები ინტერნეტში
* Soccerway · Transfermark

კატეგორია:დაბადებული 29 იანვარი
კატეგორია:დაბადებული 1994
კატეგორია:ქართული წარმომავლობის გერმანელები
კატეგორია:ქართველი ფეხბურთელები
კატეგორია:ნიურნბერგის ფეხბურთელები
კატეგორია:ფრაიბურგის ფეხბურთელები
კატეგორია:გერმანიის მესამე ლიგის ფეხბურთელები
კატეგორია:მეორე ბუნდესლიგის ფეხბურთელები
კატეგორია:საქართველოს ნაკრების ფეხბურთელები
კატეგორია:ცოცხალი ადამიანები
ელი ჰოის-კნაპი

[thumb|200px|ელი ჰოის-კნაპი მეუღლესთან, [თეოდორ ჰოისი|თეოდორ ჰოისთან ერთად]] 

**ელი ჰოის-კნაპი** (*ელიზაბეტ ელეონორა ანა იუსტინე ჰოის-კნაპი*, ; 25 იანვარი 1881, სტრასბურგი — 19 ივლისი 1952, შტუტგარტი) — ქართული წარმომავლობის გერმანელი საზოგადო მოღვაწე. გეორგ ფრიდრიხ კნაპისა და ლიდია ყორღანაშვილის ქალიშვილი, გფრ-ის ბუნდესპრეზიდენტის თეოდორ ჰოისის მეუღლე.

დაამთავრა პედაგოგიური კურსი, ასწავლიდა გიმნაზიაში. 1950 წელს აირჩიეს ბადენ-ვიურტემბერგის მხარის ლანტაგში. დააარსა გერმანიის  „დედათა ჯანმრთელობის დაცვის საზოგადოება“ (). 

## წიგნები 
* Elly Heuss-Knapp: *Bürgerkunde und Volkswirtschaftslehre für Frauen* (1910).
* Elly Heuss-Knapp: *Schmale Wege*, Verlag Wunderlich, 1946
* Georg Friedrich Knapp, Elly Heuss-Knapp: *Eine Jugend*. Deutsche Verl.-Anst.; Auflage: 2., erw. Aufl. (1947)
* Elly Heuss-Knapp: *Ausblick vom Münsterturm. Erinnerungen*. Verlag R. Wunderlich, Tübingen 1984, ISBN 3-8052-0086-2
* Elly Heuss-Knapp, Margarethe Vater: *Bürgerin zweier Welten *. Verlag Wunderlich, 1961

## სასარგებლო ბმულები 
* Rundfunkwerbung der dreißiger Jahre von Elly Heuss-Knapp , Deutsches Rundfunkarchiv
* Gedenkblatt zu Elly Heuss-Knapp, Stiftung Geißstraße 7

კატეგორია:ქართული წარმომავლობის გერმანელები
კატეგორია:დაბადებული 1881
კატეგორია:გარდაცვლილი 1952
ბალა (მეიოს საგრაფო)

**ბალა** (; ,  *„კედელი“*) — პატარა ქალაქი ირლანდიაში, მდებარეობს მეიოს საგრაფოში, კონაქტის პროვინციაში.

2006 წლის მონაცემებით, ქალაქის მოსახლეობა 709 ადამიანს შეადგენდა.

## იხილეთ აგრეთვე 
* მეიოს საგრაფო

კატეგორია:ირლანდიის ქალაქები
კატეგორია:მეიოს საგრაფოს დასახლებული პუნქტები
ჰიპოკრატეს სკამი

[thumb|250px|ჰიპოკრატეს სკამი [გალენის II საუკუნის ბიზანტიური გამოცემიდან]]
**ჰიპოკრატეს სკამი** ან „**სკამნუმი**“ — ჰიპოკრატეს მიერ გამოგონილი მოწყობილობა, რომელიც დაჭიმვა-შეკუმშვის მეთოდს გამოყენებით ძვლების გასწორებას ეხმარებოდა. წარმოადგენს თანამედროვა ორთოპედიული მაგიდების პირველსახეს.

წარმოადგენდა სპეციალურ დასაწოლს, რომელზე ავადმყოფის დაწოლის შემდეგ, მის დაზიანებულ სხეულის კიდურებს ჯალამბრებით ამაგრებდნენ, რის შემდეგაც ხორციელდებოდა ტრაქცია (გაჭიმვა). ჰიპოკრატეს სკამის მეშვეობით ანტიკური სამყაროს ექიმები მოტეხილობების და ნაღრძობების რეპოზიციას ასრულებდნენ.

ჰიპოკრატეს სკამი არა მხოლოდ ორთოპედიული მაგიდების, არამედ საწამებელი მოწყობილობების პირველსახეც გახდა, ერთ-ერთი ასეთი მოწყობილობა იყო საწამებელი ძელი, რომელზეც მსხვერპლს სახსრების დაწყვეტამდე წელავდნენ.

ბოლო დროს, ასეთი არაქირურგიული პროცედურა ცნობილია, როგორც „ხერხემლის ღერძის დეკომპრესია“ (*Vertebral Axial Decompression*). ის განვითარებილ იქნა კონკრეტული პაციენტების სამკურნალოდ, რომლებსაც წელის ტკივილი აწუხებთ. პაციენტები, რომელნიც ხერხემლის ღერძის დეკომპრესიას ექვემდებარებიან აღიჭურვებიან მენჯის უსაფრთხოების სპეციალური ღვედით და ამის შემდეგ თავსდებიან ხერხემლის ღერძის დეკომპრესიის მაგიდაზე. ამის შემდეგ, ხერხემლის ღერძის გასწვრივ, მოწყობილობა იწყებს კოტროლირებად გაჭიმვას, მაშინ როდესაც უსაფრთხოების ღვედი ხელს უწყობს ხერხემლის ხერძის წელის ნაწილის დეკომპრესაციის პროცესს. დეკომპრესაციის პროცესი კონტროლირდება კომპიუტერული პროგრამის მიერ, სპეციალური თექნიკოსის მეთვალყურეობით. ხერხემლის ღერძის დეკომპრესის პროცესი მიჩნეულია, როგორც სასარგებლო იშიასის შემთხვევების განსახილველად, დისკოების დეგენერატიული დაავადებების დროს და დისკოების გამობურცვისას.

## რესურსები ინტერნეტში 
* "What the Ancients Did for Us", BBC television programme aired on April 6, 2005

## სქოლიო 
კატეგორია:ანტიკური გამოგონებები
კატეგორია:ორთოპედია
ოსკარი საუკეთესო ხმის მონტაჟისთვის

**ამერიკული კინოაკადემიის ჯილდო საუკეთესო ხმის მონტაჟისთვის** — ერთ-ერთი ჯილდო ოსკარის დაჯილდოებაზე, რომელიც იმართება ყოველწლიურად ამერიკის შეერთებულ შტატებში. ის გაიცემა 1963 წლიდან, თუმცა ჯილდომ სახელი რამდენიმეჯერ შეიცვალა.

## ლაურეატები
*1964- ნორმან ვანსტალი ფილმისთვის „გოლდფინგერი"
*1966- გორდონ დენიელი ფილმისთვის „გრან პრი"
*1982- ჩარლზ კემპბელი, ბენ ბარტი „უცხოპლანეტელი"
*1988- ლეს ფრეშოლცი, ვერნ პური, უილი ბარტონი „ჩიტი"
*1989- რიჩარდ ჰიმნზი, ბენ ბარტი ფილმისთვის „ინდიანა ჯოუნსი და უკანასკნელი ჯვაროსნული ლაშქრობა"
*1991- გარი რიდსტორმი  ფილმისთვის „ტერმინატორი 2: განკითხვის დღე"
*1995- პელ ჰოლბერგი, ლონ ბენდერი  ფილმისთვის „მამაცი გული"
*1997- ტომ ბელფორტი, კრისტოფერ ბოიესი ფილმისთვის „ტიტანიკი"
*1998- გერი რაიდსტორმი, რიჩარდ ჰიმნზი ფილმისთვის „რიგითი რაიანის გადასარჩენად"
*2001- კრისტოფერ ბოიერსი, ჯორჯ უოტერსი ფილმისთვის „პერლ ჰარბორი"
*2002- მაიკ ჰოპკინზი, ითან ვან დენ რინი ფილმისთვის „ბეჭდების მბრძანებელი: ორი ციხე-კოშკი"
*2006- ალან რობერტ მარი, ბუბ ასმანი ფილმისთვის „წერილები ივო ჯიმადან"
*2007- კარენ ბეიკერ ლენდერსი, პერ ჰელბერგი  ფილმისთვის „ბორნის ულტიმატუმი"
*2008- რიჩარდ კინგი  ფილმისთვის „ბნელი რაინდი"
*2010- რიჩარდ კინგი  ფილმისთვის „დასაწყისი"
*2011- ეჟენ ჯერტი და ფილიპ სტოკტონი  ფილმისთვის „ჰიუგო"
*2012 -პელ ჰალბერგი და კარენ ბეიკერ ლანდერსი ფილმისთვის „სკაიფოლი“
*2012 - პოლ ნ. ჯ. ოტოსონი ფილმისთვის „მთავარი მიზანი“
*2013 - გლენ ფრიმანტალი ფილმისთვის „გრავიტაცია“

## რესურსები ინტერნეტში
* Oscars.org (ოფიციალური საიტი)

კატეგორია:ოსკარი
ოქროს გლობუსი საუკეთესო ორიგინალური სიმღერისთვის

**ოქროს გლობუსი საუკეთესო ორიგინალური სიმღერისთვის** — ოქროს გლობუსის დაჯილდოების ერთ-ერთი ნომინაცია. პირველად გაიცა 1962 წელს, ხოლო ყოველწლიიურად გაიცემა 1965 წლიდან. ჯილდო გადაეცემათ მხოლოდ ფილმისთვის დაწერილი სიმღერების ავტორებს, შესრულება მხედველობაში რ მიირება, გარდა იმ შემთხვევებისა, როდესაც შემსრულებელი თანაავტორია.

## ლაურეატები
*1981 - „Best That You Can Do“ — ასრულებს კრისტოფერ კროსი,  ფილმი: „არტური“
*1985 - „Say You, Say Me“ — ასრულებს ლაიონელ რიჩი,  ფილმი: „თეთრი ღამეები“
*1988 - „Let the River Run“ — მუსიკა და ტექსტი: კარლი საიმონი,  ფილმი: „საქმიანი გოგონა“
*1991 - „Beauty and the Beast“ — მუსიკა: ალან მენკენი, ტექსტი: ჰოვარდ ეშმანი,  ფილმი: „მზეთუნახავი და ურჩხული“
*1992 - „A Whole New World“ — მუსიკა: ალან მენკენი, ტექსტი: ტიმ რაისი,  ფილმი: „ალადინი“
*1993 - „Streets of Philadelphia“ — მუსიკა და ტექსტი: ბრიუს სრინგსტინი, ფილმი: „ფილადელფია“
*1994 - „Can You Feel the Love Tonight“ — მუსიკა: ელტონ ჯონი, ტექსტი: ტიმ რაისი, ფილმი: „მეფე ლომი“
*1995 - „Colors of the Wind“ — მუსიკა და ტექსტი: ვანესა უილიამსი, ფილმი: „პოკაჰონტასი“
*1997 - „My Heart Will Go On“ — მუსიკა: ჯეიმზ ჰორნერი, ტექსტი: უილ ჯენინგსი,  ფილმი: „ტიტანიკი“
*1999 - „You'll Be in My Heart“ — ასრულებს ფილ კოლინზი  ფილმში „ტარზანი“
*2001 - „Until...“ — მუსიკა და ტექსტი სტინგი, ფილმი: „კეიტი და ლეოპოლდი“
*2002 - „The Hands That Built America“ — მუსიკა და ტექსტი U2, ფილმი: „ნიუ-იორკის ბანდები“
*2004 - „Old Habits Die Hard“ — მილ ჯაგერი და დევიდ სტიუარტი, ფილმი: „„ელფი““
*2005 - „A Love That Will Never Grow Old“ — მუსიკა: გუსტავო სანტაოლალა, ტექსტი: ბერნი ტოპენი, ფილმი: „კუზიანი მთა“
*2006 - „Until...“ — მუსიკა და ტექსტი: სტინგი,  ფილმი: „კეიტი და ლეოპოლდი“
*2007 - „Guaranteed“ — მუსიკა და ტექსტი: ედი ვედერი,  ფილმი: „ველურ პირობებში“
*2009 - „The Weary Kind“ — მუსიკა და ტექსტი: რაიან ბინგემი, ტი ბოუნ ბერნეტი,  ფილმი: „შეშლილი გული“
*2012 - „Skyfall“ — მუსიკა და ტექსტი ადელი და პოლ ეპუორთი,  ფილმი: „სკაიფოლი“
*2013 - „Ordinary Love“ — მუსიკა და ტექსტი U2 და Danger Mouse,  ფილმი: „Mandela: Long Walk to Freedom“
*2015 - „Writing’s on the Wall“ — მუსიკა და ტექსტი: სემ სმიტი და ჯიმი ნეაპსი , ფილმი: „სპექტრი“
*2016 - „City of Stars“ — მუსიკა და ტექსტი: ბენჟ პაესიკი და ჯასტინ პოლი, ფილმი: „ლა-ლა ლენდი“
*2017 - „This Is Me“ — მუსიკა და ტექსტი: ბენჟ პაესიკი და ჯასტინ პოლი, ფილმი: „დიდებული შოუმენი“
*2018 - „Shallow“ — მუსიკა და ტექსტი: ლედი გაგა, მარკ რონსონი, ენდრიუ ვიატი და ენტონი როსომანდო, ფილმი: „ვარსკვლავის დაბადება“

## რესურსები ინტერნეტში
* goldenglobes.org 

კატეგორია:ოქროს გლობუსის ჯილდოები
კატეგორია:ჯილდოები ანბანის მიხედვით
ოლჯაითუ-ყაენი

**ოლჯაითუ-ყაენი** (; დ. მარტი, 1278 — გ. 17 დეკემბერი, 1316, სოლთანიე) — ჰულაგუიანთა სახელმწიფოს მერვე ილხანი (1304-1316 წწ.). არღუნ-ხანის მესამე შვილი, ყაზან-ყაენის ძმა და მემკვიდრე.

1289 წელს ოლჯაითუ ქრისტიანმა დედამ ურუქ-ხათუნმა მონათლა და უწოდა ნიკოლოზი, პაპ ნიკოლოზ IV-ის პატივისცემის ნიშნად, რომელთანაც არღუნს ჰქონა დიპლომატიური კონტაქტები. 1295 წელს მიიღო ისლამი.

1305 წელს ირანის ჩრდილო-დასავლეთ ნაწილში (ამჟამად ზენჯანის ოსტანი) განაახლა ქალაქ სოლთანიეს მშენებლობა, რომელსაც საფუძველი ჩაუყარა არღუნ-ხანმა. მალე ქალაქი გახდა ჰულაგუიანების საზაფხულო დედაქალაქი, ხოლო ზამთრის დედაქალაქი ბაღდადი დარჩა. ქალაქის მშენებლობა დასრულდა 1313 წელს. მისი მთავარი მშვენება იყო ოლჯაითუს მავზოლეუმი, რომელიც აშენდა ილხანის სიცოცხლეშივე.

## საგარეო პოლიტიკა 
ოლჯაითუ დიპლომატიურ ურთიერთობაში იყო ევროპელ მმართველებთან, იმის იმედით, რომ ისინი დაეხმარებოდნენ მამლუქების წინააღმდეგ ბრძოლაში და სირიის დაპყრობაში. ილხანმა ევროპაში გაგზავნა ელჩობა ბუსკარელო გიზოლფის მეთაურობით, რომელსაც წერილი გაატანა საფრანგეთის მეფე ფილიპ IV ლამაზთან, ინგლისის მეფე ედუარდ I-თან და პაპ კლემენტ V-სთან. მაგრამ როგორც წინა მმართველების (აბაღა-ხანი, არღუნ-ხანი, ყაზან-ყაენი) პერიოდში ამჟამადაც არ მოჰყოლია მოლაპარაკებებს რაიმე პრაქტიკული შედეგები.

1308 წელს ოლჯაითუ დაეხმარა ბიზანტიის იმპერატორ ანდრონიკე II-ს თურქების წინააღმდეგ ბრძოლაში. მან გააგზავნა 30 000 მონღოლი მებრძოლი მცირე აზიაში, გაანადგურა ოსმან I-ის ძალები და ბიზანტიელებს დაუბრუნა ადრე წართმეული ბითვინია.

1304-1305 წლებში მამლუქებმა მოახდინეს თავდასხმა ჰულაგუაინების ვასალ კილიკიის სომხეთის სახელმწიფოზე, მაგრამ მალე იქ მივიდნენ მცირე აზიის მონღოლური გარნიზონები და მამლუქები დაამარცხეს.

მას შემდეგ, რაც 1312 წლის აგვისტოში ოლჯაითუს მხარეზე გადავიდნენ ემირები ყარა-სუნქური, დამასკოს მმართველი და აყ-ყუშ აფრამი, ტრიპოლის მმართველი, ილხანმა წამოიწყო ლაშქრობა სირიის მამლუქების სამფლობელოებში. ჯარები შეტევაზე გადავიდნენ ოქტომბერში, 23 დეკემბერს კი მიუახლოვდნენ ქალაქ რაჰბას. გარნიზონმა მონღოლებს სასტიკი წინააღმდეგობა გაუწია. 1313 წლის 26 იანვარს ოლჯაითუ იძულებული გახდა მოეხსნა ალყა. ჰულაგუიანებს უარის თქმა მოუწიათ სირიის დაპყრობაზე.

1307 წელს ჰულაგუიანების მმართველობის ქვეშ მოექცა გილანი. 1313 წელს ილხანის ჯარებმა დაიკავეს ნიკუდარი სამხრეთ ავღანეთში. მათ წინააღმდეგ დაიძრა ჩაღათას ულუსის არმია კებეკისა და უფლისწულ იასავურის ხელმძღვანელობით. 1314 წლის იანვარში გადავიდნენ ამუდარიაზე და მიაყენეს სასტიკი მარცხი ჰულაგუიანების ხორასნის არმიას მდინარე მურღაბის მახლობლად. გაქცეულებს კი სდიეს ჰერათის ჭიშკრამდე. მიიღო რა ცნობა მისი არმიის განადგურებისა, ოლჯაითუ დაიძრა სოლთანიედან 18 თებერვალს. მოწინააღმდეგემ დაიხია საკუთარი ულუსის ტერიტორიაზე. ამ დროს კებეკმა იასავური დაადანაშაულა ღალატში და ოლჯაითუმ იასავურის დახმარების მიზნით გადალახა ამუდარია. იასავური დაბრუნდა ილხანის ჯართან ერთად ხორასანში. ოლჯაითუმ მას უბოძა ბადღისის საძოვრები.

## სქოლიო
კატეგორია:ჰულაგუიანები
კატეგორია:დაბადებული 1278
კატეგორია:გარდაცვლილი 1316
კატეგორია:გარდაცვლილი 17 დეკემბერი
ბაიდუ-ხანი

**ბაიდუ-ხანი** (; დ. ? — გ. 4 ოქტომბერი, 1295) —  ჰულაგუიანთა სახელმწიფოს მეექვსე ილხანი (აპრილი-ოქტომბერი 1295 წ.). ჰულაგუს შვილიშვილი, თარაღაის შვილი. დაამარცხა და 1295 წლის 24 მარტს მოაკვლევინა ქეღათუ-ყაენი. იმავე წლის 4 ოქტომბერს თავად იქნა მოკლული ყაზან-ყაენის მიერ. 

ქრისტიანი და მუსლიმი ავტორების მიხედვით, თავისი მოკლე მმართველობის პერიოდში იცავდა ქრისტიანებს, განსაკუთრებით სასულიერო პირებს, რითაც აიმხედრა მუსლიმი სასულიერო ლიდერები. 

## რესურსები ინტერნეტში 
* 

კატეგორია:ჰულაგუიანები
კატეგორია:გარდაცვლილი 1295
კატეგორია:გარდაცვლილი 4 ოქტომბერი
კატეგორია:დაბადების წელი უცნობია
რეიფ ფაინზი

**რეიფ ნათანიელ ტუისლტონ-უაიკჰემ ფაინზი** (; /ˈreɪf ˈfaɪnz/ 22 დეკემბერი, 1962)  — ინგლისელი თეატრისა და კინოს მსახიობი. არის შექსპირის პიესების როლების ერთ-ერთი ცნობილი შემსრულებელი. კინოსამყაროში სახელი გაითქვა სხვადასხვა ფილმით, რომელთა შორის არის „შინდლერის სია“ და „ინგლისელი პაციენტი“.

## ფილმოგრაფია
## რესურსები ინტერნეტში
*
**Voices on Antisemitism* Interview with Ralph Fiennes  from the U.S. Holocaust Memorial Museum
*BAFTA Interview with Ralph Fiennes  recorded at Latitude Festival 2011
*Ralph Fiennes: A Life In Pictures interview 
* Ralph Fiennes at Emmys.com

## სქოლიო
კატეგორია:დაბადებული 1962
კატეგორია:ინგლისელი მსახიობები
კატეგორია:იუნისეფის კეთილი ნების ელჩები
კატეგორია:მსახიობები ანბანის მიხედვით
კატეგორია:ცოცხალი ადამიანები
უნგრეთი 1900 წლის ზაფხულის ოლიმპიურ თამაშებზე

**უნგრეთმა** ზაფხულის ოლიმპიურ თამაშებზე მეორედ იასპარეზა 1900 წელს, საფრანგეთის დედაქალაქ პარიზში. ამ თამაშებზე მათ სხვადასხვა სინჯის 5 მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1900 წლის ზაფხულის ოლიმპიურ თამაშებზე
კატეგორია:უნგრეთი ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
უნგრეთი 1928 წლის ზაფხულის ოლიმპიურ თამაშებზე

**უნგრეთმა** ზაფხულის ოლიმპიურ თამაშებზე მეშვიდედ იასპარეზა 1928 წელს, ნიდერლანდების დედაქალაქ ამსტერდამში. ამ თამაშებზე მათ 4 ოქროსა და 5 ვერცხლის მედალი მოიპოვეს.

## რესურსები ინტერნეტში
* სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1928 წლის ზაფხულის ოლიმპიურ თამაშებზე
კატეგორია:უნგრეთი ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
მაიტე პერონი

**მაიტე პერონი ბეორლეგი** (დ. 9 მარტი, 1983) — მექსიკელი მსახიობი და მომღერალი/სიმღერების ავტორი. ცნობილია სერიალებში  *Rebelde* (2004), *Cuidado con el Ángel* (2008), *Mi Pecado* (2009), *Triunfo del Amor* (2010) და *Cachito de Cielo* (2012). განსახიერებული როლებით. საერთაშორისო წარმატება მოიპოვა ლათინური გრემის ნომინანტ ჯგუფ RBD-სთან ერთად. 2009 და 2011 წლებში დასახელდა საპნის ოპერების ახალ დედოფლად.

## ბიოგრაფია 
მაიტე პერონი დაიბადა მეხიკოში. მამამისის სამსახურის გამო ოჯახი ხალისკოს შტატში ქალაქ გვადალახარაში გადასახლდა და იქ ცხოვრობდნენ თორმეტი წლის განმავლობაში. მაიტეს ჰყავს ორი ძმა: ადოლფო (რომელიც მასზე სამი წლით უმცროსია) და ფრანცისკო (რომელიც მასზე 9 წლით უმცროსია).

### კარიერა 
2000–2002 წლებში სწავლობდა ტელევისას აკადემიაში. მაიტეს დებიუტი იყო სერიალი „მეამბოხეები“, რომელიც არის არგენტინული სერიალის „მეამბოხე სული“-ს გადამუშავებული ვერსია. მაიტე განასახიერებდა გვადალუპე (ლუპიტა) ფერნანდესს, თინეიჯერ გოგონას დაბალი ფენის ოჯახიდან, რომელსაც „Elite Way School“-ში სწავლის შანსი ჰქონდა. სერიალი მეამბოხეები მოიცავს 440 სერიას.

2007 წელს ტელევისამ გადაიღო „მეამბოხეები: ოჯახი“ სადაც მუსიკალური ჯგუფის „მეამბოხეების“ წევრები განასახიერებდნენ თავიანთ თავს. შოუ შედგება 13 სერიისგან.

2008 წელს მაიტემ დაიწყო მუშაობა მთავარ როლზე სერიალში „უფრთხილდი ანგელოზს“ უილიამ ლევისთან და ლაურა ზაპატასთან ერთად.

2009 წელს მაიმ კონტრაქტი გააფორმა ხუან ოსორიოსთან, რათა ეთამაშა მის ნოველაში "ჩემი ცოდვა". რომელიც 110 სერიას მოიცავს.

2010 წლის ივნისში კი ის დათანხმდა, ითამაშოს სერიალ „მკვლელი ქალები“-ს მესამე სეზონში დიანა ბრაჩოს, ლუზ მარია აგილარსა, და მარკ თაჩერთან ერთად. მაიტეს სერიას ჰქვია „შავი ქვრივები“

2010 წლიდან ის თამაშობს უილიამ ლევისთან ერთად სერიალში „სიყვარულის ტრიუმფი“, რომელიც სერიალ „სიყვარულის პრივილეგია“-ს გადამუშავებული ვერსიაა.

2012 მაიტე პერონმა მონაწილეობა მიიღო სერიალ "ზეცის ნამცეცში", პედრო ფერნანდესთან ერთად. ეს იყო მისი მეხუთე მთავარ როლი. სერიალი დაბალი რეიტინგის გამო 110 ეპიზოდის შემდეგ დასრულდა.

2014 წელს პერონმა მიიღო მეექვსე წამყვანი როლი - ამჯერად სერიალ "კატაში", სადაც პარტნიორობა დანიელ არენას, ერიკა ბუენფილს და ლაურა საპატას გაუწია.

### ჯილდოები 
2006 წელს მაიტემ მოიპოვა მისი პირველი ჯილდო Premios TVyNovelas საუკეთესო საუნდტრეკისთვის.
2009 წელს მაიტემ მოიგო წოდება „საუკეთესო ახალგაზრდა ქალი მსახიობი“ სერიალში „უფრთხილდი ანგელოზს“ თამაშისთვის.
მას ასევე აღებული აქვს წოდება „წლის მდედრობითი აღმოჩენა“.
2009 წელს დაიმსახურა „ახალგაზრდული ჯილდო“ ნომინაციაში „ჩემი ოცნების გოგონა“.
ჟურნალებმა Quien,OK ,H para Hombres ,Caras y Maxim მაიტე დაასახელეს ერთ-ერთ ყველაზე მომხიბვლელ და სექსუალურ ქალად.
2009 წელს მაიტე მოხვდა Los 50 Más Bellos სიაში რომელიც People en Español-მა გამოაქვეყნა. ის ამ სიაში 2010 წელსაც დომინირებდა.
მაიტეს მისმა თაყვანისმცემლებმა და უნივისიონის არხმა შეარქვეს ტელენოველების დედოფალი. 2016 წელს TVyNovelas-ზე მაიტემ მოიპოვა ჯილდო. დაასახელეს როგორც საუკეთესო მსახიობი ქალი სერიალიადან „მირჩევნია მოვკვდე,ვიდრე ვიყო ლიჩიტა“.

## რესურსები ინტერნეტში 
* ოფიციალური საიტი 
* Twitter 
* YouTube

## სქოლიო 
კატეგორია:მექსიკელი მსახიობები
კატეგორია:დაბადებული  9 მარტი
კატეგორია:დაბადებული 1993
კატეგორია:მექსიკელი მომღერლები
კატეგორია:ცოცხალი ადამიანები
კლოდ ლელუში

**კლოდ ლელუში** (; დ. 30 ოქტომბერი, 1937, პარიზი) — ფრანგი კინორეჟისორი, სცენარისტი, ოპერატორი და პროდიუსერი. მისი ყველაზე ცნობილი ფილმია „ქალი და მამაკაცი“, რომლისთვისაც ლელუშმა რამდენიმე მნიშვნელოვანი პრემია დაიმსახურა.

## ფილმოგრაფია
*1966 - ქალი და მამაკაცი *(Un homme et une femme)* 
*1995 - საბრალონი *(Les Misérables)*

## რესურსები ინტერნეტში
*

კატეგორია:ფრანგი კინორეჟისორები
კატეგორია:დაბადებული 1937
კატეგორია:დაბადებული 30 ოქტომბერი
კატეგორია:ცოცხალი ადამიანები
ბჰუტანის დროშა

**ბჰუტანის ეროვნული დროშა** (ძონგკხა: **ཧྥ་རན་ས་ཀྱི་དར་ཆ་**; ვაილი: *hpha-ran-sa-kyi dar-cho*) — ბჰუტანის ერთ-ერთი ეროვნული სიმბოლო. დროშა დაფუძნებულია დრუკპა კანგიუსა და ტიბეტურ ბუდიზმზე. მასზე გამოსახულია ბჰუტანური მითოლოგიიან დრაკონი — დრუკი. დროშის ორიგინალური დიზაინი სათავეს იღებს 1947 წლიდან. მისი ვერსია წარმოდგენილი იყო 1949 წელს ინდო-ბჰუტანილი ხელშეკრულების მოწერის დროს. მეორე ვერსია შემუშავდა 1956 წელს, ბჰუტანის მეფის — ჯიგმე დორჯი ვანგჩუკის აღმოსავლეთ ბჰუტანში ვიზიტისთვის. ის იყო 1949 წლის ვერსიის მიხედვით გაკეთებული და არსებული მწვანე დრაკონი ჩაანაცვლეს თეთრით. შემდგომი ცვლილება განხორციელდა 1969 წელს როდესაც წითელი ფონი ჩაანაცვლა არსებულმა ფორთოხლისფერმა. 1972 წელს ბჰუტანის ეროვნულმა საბჭომ მიიღო კანონი ფროშის ცვლილებასთან დაკავშირებით და მოახდინა მისი ფორმალიზება.

## იხილეთ აგრეთვე 
* ბჰუტანის ემბლემა
* ბჰუტანის ჰიმნი

## სქოლიო 
კატეგორია:მსოფლიოს ქვეყნების დროშები
კატეგორია:დროშები ანბანის მიხედვით